РЕПУБЛИКА СРБИЈА

НАРОДНА СКУПШТИНА

Одбор за уставна питања и законодавство

04 Број 02-284/23

24. март 2023. године

Б е о г р а д

На основу члана 6. став 7. Закона о Заштитнику грађана (Службени гласник РС, број 105/2021) и члана 48. став 1. алинеја осма Пословника Народне скупштине („Службени гласник РС”, број 20/12 - пречишћен текст), Одбор за уставна питања и законодавство, на седници одржаној 24. марта 2023. године, донео је

ОДЛУКУ

о утврђивању списка пријављених лица који испуњавају услове за избор на функцију Заштитника грађана

Пријављена лица који испуњавају услове за избор на функцију Заштитника грађана су:

* Милан Антонијевић, из Београда
* Наташа Тањевић, из Београда
* Милош Р. Јанковић, из Београда
* Зоран Пашалић, из Београда
* Роберт Сепи, из Београда.

Образложење

Председник Народне скупштине је, на основу члана 19. став 1. тачка 7) Закона о Народној скупштини („Службени гласник РС”, број 9/10) и члана 6. став 3. Закона о Заштитнику грађана („Службени гласник РС”, број 105/21), донео Одлуку о расписивању јавног позива свим заинтересованим лицима да се пријаве за кандидата за Заштитника грађана (у даљем тексту. Јавни позив), која је објављена на веб презентацији Народне скупштине, и у дневном листу „Политика”, 11. фебруара 2023. године.

На основу члана 6. став 6. Закона о заштитнику грађана (у даљем тексту: Закон), рок за пријављивање на Јавни позив траје 30 дана од дана објављивања Јавног позива. Последњи дан за пријављивање на Јавни позив био је 13. март 2023. године. У наведеном року пријаве су поднели: Милан Антонијевић, Наташа Тањевић, Милош Р. Јанковић, Зоран Пашалић и Роберт Сепи, сви из Београда.

На основу члана 7. Закона, за Заштитника грађана може бити изабран држављанин Републике Србије који испуњава следеће услове: да има стечено високо образовање на основним академским студијама у обиму од најмање 240 ЕСПБ бодова или високо образовање стечено на основним студијама у трајању од најмање четири године, да има најмање десет година искуства на пословима који су од значаја за обављање послова из надлежности Заштитника грађана, да поседује високе моралне и стручне квалитете и да има запажено искуство у заштити права грађана.

Одбор за уставна питања и законодавство је на седници одржаној 24. марта 2023. године, сагласно члану 6. став 7. Закона, донео Одлуку o утврђивању списка пријављених лица који испуњавају услове за избор на функцију Заштитника грађана. По завршетку седнице, Одбор је на веб-презентацији Народне скупштине објавио списак пријављених лица који испуњавају услове за избор на функцију Заштитника грађана, са њиховим биографијама, и у складу са ставом 7. наведеног члана, доставио позив посланичким групама у Народној скупштини да са списка пријављених лица која испуњавају услове за избор на функцију Заштитника грађана, предложе кандидата за Заштитника грађана.

ПРЕДСЕДНИК ОДБОРА

Јелена Жарић Ковачевић

2